"Re itse se fa moithuti a kgona go : lemoga le go tlhalosa bokao jwa mafoko mme a dirisiwa ka nepagalo mo mefuteng e mentsi e e farologaneng ya ditlhangwa : dirisa kitso e e golang ya ditsela tse di farologaneng tsa mopeleto , melao le melawana ya mopeleto wa mafoko a mapwa le a a thata mme morago a ikwalele lenaane la mafoko ao a mopeleto ; dirisa mefuta e e farologaneng ya dikhutswafatso le diakeronimi ka nepagalo ; dirisa dibukafoko le lokwalo lo lo bidiwang thesorase ka tsenelelo go fitlhelela maitlhomo a a farologaneng jaaka go dira dipatlisiso tsa bokao , tlholego ya mafoko le kapodiso ; dirisa kitso ya dikutu tsa maina , ditlhogo le megatlana go tlhomamisa tiro le bokao jwa mefuta ya mafoko a a farologaneng mo setlhangweng ; dirisa bong , bontsi le nyenyefatso ya maina ka tshwanelo ; dirisa matlhaodi le matlhalosi ka tshwanelo ; lemoga le go tlhalosa gore maadingwa a tlhamiwa jang go tswa mo dipuong tse dingwe , mafoko a fetola jang bokao mo tsamaong ya nako le gore mafoko a mapwa a thaega jang ; farologanya tiriso ya makwalwatshwana le mafoko a a bokaobontsi tse go le gantsi di tshwarisang bothata le go di dirisa ka tshwanelo mo ditlhangweng ; dirisa mefuta e e farologaneng ya makaelagongwe , malatodi , paronimi le lefoko le le lengwe go tlhalosa polelwana ka tshwanelo . "